**Shelly-Ann Fraser-Pryce** (o.s. **Fraser**, s. 27. joulukuuta 1986 Kingston, Jamaika) on jamaikalainen pikajuoksija. Hän on kolminkertainen olympiavoittaja, ja hänellä on ulkoradoilta kymmenen maailmanmestaruutta ja sisäradoilta yksi.

Fraser-Pryce juoksi Osakan MM-kilpailuissa alkuerissä Jamaikan 4 × 100 metrin viestijoukkueessa, joka sai lopulta hopeaa. Hän voitti Pekingin olympialaisissa 2008 kultaa 100 metrin juoksussa tuloksella 10,78 s. Jamaika saavutti kilpailussa kolmoisvoiton. IAAF:n yleisurheilufinaalissa 2008 hän voitti 100 metriä ajalla 10,94 s. Berliinin MM-kilpailuissa 2009 hän voitti 100 metrin maailmanmestaruuden silloisella Jamaikan ennätysajalla 10,73 s. Hän on Gail Deversin jälkeen toinen naispikajuoksija, joka on voittanut sekä olympia- että MM-kultaa 100 metrillä. 4 × 100 metrin viestissä hän juoksi toisen osuuden Jamaikan voittaessa kultaa ajalla 42,06 s. IAAF:n yleisurheilufinaalissa hän sijoittui 100 metrillä toiseksi ajalla 10,89 s.

Fraser-Pryce antoi positiivisen dopingnäytteen Shanghain Timanttiliigan kilpailun yhteydessä 23. toukokuuta 2010. Kyseessä ei kuitenkaan ollut suoritusta parantava aine, vaan Fraserin taustajoukkojen mukaan juoksijalle oli annettu lääkitystä hammaskipuun. IAAF määräsi hänelle puolen vuoden kilpailukiellon, joka päättyi 7. tammikuuta 2011. Daegun MM-kilpailuissa 2011 hän sijoittui 100 metrillä neljänneksi. Pikaviestissä hän juoksi avausosuuden toiseksi sijoittuneessa ja Jamaikan ennätyksen 41,70 s juosseessa joukkueessa.

Fraser-Pryce voitti Lontoossa 2012 toistamiseen olympiakultaa 100 metrillä ajalla 10,75. 200 metrillä hän sai hopeaa ennätyksellään 22,09. Pikaviestissä hän juoksi avausosuuden Jamaikan saadessa hopeaa maansa ennätysajalla 41,41. Moskovan MM-kilpailuissa 2013 hän voitti kultaa 100 metrillä ajalla 10,71, 200 metrillä ajalla 22,17 sekä pikaviestissä, jossa hän juoksi ankkuriosuuden Jamaikan joukkueessa. Hän voitti sisäratojen maailmanmestaruuden 60 metrin juoksussa Sopotissa 2014 ennätyksellään 6,98. IAAF World Relays -kilpailuissa hän saavutti samana vuonna pronssia 4 × 200 metrin viestissä. Glasgow'n Kansainyhteisön kisoissa 2014 hän sai kultaa pikaviestissä. Pekingin MM-kilpailuissa 2015 Fraser-Pryce voitti 100 metrin juoksun ajalla 10,76 ja juoksi ankkuriosuuden kultaa voittaneessa Jamaikan pikaviestijoukkueessa. Rio de Janeiron olympialaisissa 2016 hän saavutti pronssia 100 metrillä ajalla 10,86 ja juoksi ankkuriosuuden Jamaikan hopeajoukkueessa 4 × 100 metrin viestissä. 

Fraser-Pryce saavutti IAAF World Relays -kilpailuissa 2019 pronssia 4 × 200 metrin viestissä. Liman Pan-Amerikan kisoissa hän voitti kultaa 200 metrillä ajalla 22,43. Dohan MM-kilpailuissa 2019 Fraser-Pryce voitti 100 metrin juoksun ajalla 10,71 ja juoksi kultaa voittaneessa Jamaikan pikaviestijoukkueessa. Vuodelle 2021 siirretyissä Tokion olympialaisissa hän saavutti 100 metrillä hopeaa ajalla 10,74 Jamaikan ottaessa kolmoisvoiton. 200 metrillä hän sijoittui neljänneksi ajalla 21,94. Lisäksi hän juoksi kolmannen osuuden Jamaikan pikaviestijoukkueessa, joka voitti kultaa maan ennätysajalla 41,02. Eugenen MM-kilpailuissa 2022 Fraser-Pryce voitti 100 metrillä maailmanmestaruuden ajalla 10,67 ja saavutti 200 metrillä hopeaa ajalla 21,81. Hän sai hopeaa myös pikaviestistä. Budapestin MM-kilpailuissa 2023 hän saavutti 100 metrillä pronssia ajalla 10,77. Samoista kilpailuista Fraser-Pryce voitti hopeaa Jamaikan 4 x 100 metrin pikaviestijoukkueessa.

Fraser-Prycen ennätys 100 metrillä on 10,60 s elokuulta 2021 ja 200 metrillä 21,79 s saman vuoden kesäkuulta. Hän on voittanut Jamaikan-mestaruuden 100 metrillä 2009, 2012, 2015 ja 2021 sekä 200 metrillä 2012, 2013 ja 2021.

Shelly-Ann Fraser avioitui tammikuussa 2011 Jason Prycen kanssa ja otti käyttöön yhdistelmänimen Fraser-Pryce. Heillä on vuonna 2017 syntynyt poika.

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Shelly-Ann Fraser-Pryce**.
1. ↑  juoksi vain alkuerissä
2. ↑  Shelly-Ann Fraser *sports-reference.com*.  Arkistoitu 4.7.2012. Viitattu 26.8.2009. (englanniksi)
3. 1 2 3 4 5 6  Shelly-Ann Fraser-Pryce Tilastopaja (vaatii kirjautumisen, maksullinen palvelu).  (englanniksi) Viitattu 24.10.2019
4. ↑  Jamaika jyräsi kolmoisvoittoon naisten satasella *MTV3.fi*.  17.8.2008. Viitattu 17.8.2008.
5. 1 2 3 4 5  Shelly-Ann Fraser-Pryce Kansainvälinen yleisurheiluliitto.  (englanniksi) Viitattu 3.8.2021.
6. ↑  Olympiavoittaja Fraser juoksi 100 metrin maailmanmestariksi *hs.fi*.  17.8.2009. Helsingin Sanomat. Viitattu 18.8.2009.
7. ↑  4x100 Metres Relay - W Final *berlin.iaaf.org*.  22.8.2009.  Arkistoitu 12.9.2009. Viitattu 14.9.2009. (englanniksi)
8. ↑  Olympiavoittajalle puolen vuoden dopingpanna *yle.fi*.  6.10.2010. Viitattu 6.10.2010.
9. ↑  4x100 Metres Relay - W Final IAAF. Viitattu 8.9.2011. (englanniksi)
10. ↑  Saatsi, Samu: Naisten 100 metrillä käsittämättömän kovaa menoa, 33 vuotta vanha ennätys rikki – kolmoisvoiton ottaneet jamaikalaiset kyräilivät toisilleen  31.7.2021. Yle. Viitattu 3.8.2021.
11. ↑  USA win women's 4x100m in Budapest  26.8.2023. worldathletics.org. Viitattu 27.8.2023.
12. ↑  Mann, Leon: Fraser bids to bounce back  2.5.2011. BBC. Viitattu 9.5.2011. (englanniksi)
13. ↑  Shelly-Ann Fraser-Pryce Shares First Photos Of Her Son Zyon *Iamjamaican.net*.  1.10.2017. Viitattu 29.9.2019.

  

Naisten 100 metrin juoksun olympiavoittajat

|  |
| --- |
| 1928: Betty Robinson |
1932: Stanisława Walasiewicz |
1936: Helen Stephens |
1948: Fanny Blankers-Koen |
1952: Marjorie Jackson |
1956: Betty Cuthbert |
1960: Wilma Rudolph |
1964: Wyomia Tyus |
1968: Wyomia Tyus |
1972: Renate Stecher |
1976: Annegret Richter  |
1980: Ljudmila Kondratjeva |
1984: Evelyn Ashford |
1988: Florence Griffith-Joyner |
1992: Gail Devers |
1996: Gail Devers |
2000: --- |
2004: Julija Nestsjarenka |
2008: Shelly-Ann Fraser |
2012: Shelly-Ann Fraser-Pryce |
2016: Elaine Thompson |
2020: Elaine Thompson-Herah |

Naisten 100 metrin juoksun maailmanmestarit

|  |  |  |  |  |  |  |
| --- | --- | --- | --- | --- | --- | --- |
| 1983: Itä-Saksa Marlies Göhr1987: Itä-Saksa Silke Gladisch1991: Saksa Katrin Krabbe

 | 1993: Yhdysvallat Gail Devers1995: Yhdysvallat Gwen Torrence1997: Yhdysvallat Marion Jones

 | 1999: Yhdysvallat Marion Jones2001: Ukraina Žanna Block2003: Yhdysvallat Torri Edwards

 | 2005: Yhdysvallat Lauryn Williams2007: Jamaika Veronica Campbell2009: Jamaika Shelly-Ann Fraser

 | 2011: Yhdysvallat Carmelita Jeter2013: Jamaika Shelly-Ann Fraser-Pryce2015: Jamaika Shelly-Ann Fraser-Pryce

 | 2017: Yhdysvallat Tori Bowie2019: Jamaika Shelly-Ann Fraser-Pryce2022: Jamaika Shelly-Ann Fraser-Pryce

 | 

2023: Yhdysvallat Sha'Carri Richardson |


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |